पाएं अपने शहर की ताज़ा ख़बरें और फ्री ई-पेपरडाउनलोड करें
मांडू/रामगढ़/रांची। घर में घुसकर जबरदस्ती करने को लेकर 14 माईल निवासी मुनाजीर हुसैन की पत्नी इसरत प्रवीण (बदला हुआ नाम) ने मांडू थाना को आवेदन देकर छह लोगों के खिलाफ प्राथमिकी दर्ज करने की गुहार लगाई है।
आवेदन में उन्होने कहा है कि बीते एक जून की रात करीब 8.30 बजे चरही निवासी मुद्दीन मियां के पुत्र अफजल अंसारी ने पति का नाम लेकर उसका दरवाजा खुलवाया। इस दौरान उसके पति के घर में नहीं होने की जानकारी मिलते ही उसने जोर जबरदस्ती शुरू कर दी। यह देख इसरत बाहर आ गई और झट कमरे को बंद कर दिया। इसके बाद इस बात की जानकारी अपने परिजनों को दी।
इधर बंद कमरे से अफजल ने मोबाईल से फोन कर अपने लोगों को बुला लिया। उसके दोस्त आए और इसरत व उसके परिजनों के साथ मारपीट कर कमरे में कैद अफजल को छुड़ा ले गये। जाते जाते वे लोग धमकी भी दे गये कि चरही आने पर सबों को सबक सिखाया जायगा।
पीड़िता इसरत प्रवीण द्वारा थाने को दिये गए आवेदन में अफजल के सहयोगियों में मो इम्तियाज, अमीन मियां, जमाल मियां, सिराज अंसारी व चरका मांझी समेत 15 से 17 अज्ञात लोगों के खिलाफ मारपीट करने की बात कही गई है। पीड़िता ने यह भी कहा है कि घटना के दौरान अफजल के दो मोबाईल फोन व एक साईकिल उसके घर में छुट गया है। मामले को गंभीरता से लेते हुए थाना प्रभारी उमेश प्रसाद सिंह ने घटना को अंजाम देने वाले अफजल के अलावा अन्य पांच सहयोगियों के खिलाफ कांड संख्या 223-13 के तहत मामला दर्ज किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn